b"\n_START_ARTICLE_\nSheffield Wednesday Football Club\n_START_SECTION_\nHist\xc3\xb2ria\n_START_PARAGRAPH_\nUn dels clubs m\xc3\xa9s hist\xc3\xb2rics del futbol angl\xc3\xa8s, t\xc3\xa9 els seus or\xc3\xadgens en el Sheffield Wednesday Cricket Club, per\xc3\xb2 no fou fins al 4 de setembre de 1867 quan es fund\xc3\xa0 el club de futbol. La secci\xc3\xb3 de criquet desaparegu\xc3\xa9 el 1925. S'un\xc3\xad a la Football League el 1892, vivint les dues seg\xc3\xbcents d\xc3\xa8cades la seva millor \xc3\xa8poca, on era conegut simplement com The Wednesday FC. La temporada 1902-03 guany\xc3\xa0 la seva primera lliga anglesa. Tamb\xc3\xa9 destac\xc3\xa0 entre 1920 i 1930, amb jugadors com Jimmy Seed i Ernie Blenkinsop. Juga a l'estadi de Hillsborough des de 1899. Fins al 1914 l'estadi s'anomenava Owlerton Stadium. L'equip rep el sobrenom de the owls (els mussols)._NEWLINE_El 15 d'abril de 1989 es visqu\xc3\xa9 a l'estadi de Hillsborough una de les majors trag\xc3\xa8dies que ha patit el futbol angles. 96 seguidors van morir aixafats a l'estadi del club durant un partit de semifinals de la Copa anglesa que enfrontava el Liverpool FC i el Nottingham Forest.\n_START_SECTION_\nColors\n_START_PARAGRAPH_\nEl Sheffield Wednesday vesteix samarreta blanca i blava a franges verticals i pantal\xc3\xb3 negre."